Deg unadi-agi ɣef tmedyazt n tmeṭṭut taqbaylit xtaraɣ yiwet n tarrayt i deg tella tufɣa ɣer wannar, dɣa ilmend n unadi-agi fernaɣ kra n tlawin i yettwasnen s tmedyazt deg tudrin yemxalafen deg temnaḍt n Buzgan. Rziɣ srid ɣer tlawin-agi maca agmar n yisefra ɣur-sent maci d win i yesehlen imi yal yiwet seg-sent acu n teswiɛt i deg testufa akken ad tesefru, ɣef waya ṛuḥaɣ ɣer yaxxamen-nsent azal n snat ɣer kraḍ n tikkal akken ad siwḍaɣ ad d-jemɛaɣ kra seg tmedyazt nsent, dayen i yeǧǧan agmar-agi n yisefra yeṭṭef aṭas n wakkud azal n 6 n wayyuren.